Σε χθεσινή του συνεδρίαση, ολοήμερη όπως αποδείχθηκε, το Εθνικό Συμβούλιο Ραδιοτηλεόρασης αποφάσισε οι τηλεοπτικές άδειες πανελλαδικής εμβέλειας να είναι συνολικά επτά. Ενας αριθμός σαφώς πιο... σωστός από το τέσσερα που, όπως και να το κάνουμε, ήταν αρκετά περιοριστικός.

Δεν αποφασίστηκε ποιο θα είναι το τίμημα για τη δημοπρασία, η αρχική τιμή εκκίνησης δηλαδή για το κάθε κανάλι χωριστά. Αυτό θα αποτελέσει το αντικείμενο μίας άλλης συζήτησης, μελλοντικής. Δεν αποκλείεται να δούμε μία φιξ τιμή κάποιων δεκάδων εκατομμυρίων ευρώ.

Μένει επίσης να δούμε αν ο διαγωνισμός θα προχωρήσει με την προηγούμενη προκήρυξη ή αν το ΕΣΡ αποφασίσει να φτιάξει δική του βρίσκοντας έτσι ευκαιρία για ακόμα μεγαλύτερη καθυστέρηση. Χώρια τις αλλαγές που θα θέλει να κάνει και στο νόμο Παππά. Αν ισχύουν οι πληροφορίες μας, η διαδικασία θα πάει πολύ πίσω. Ας μην κάνουμε προβλέψεις.

Επτά λοιπόν τα κανάλια με δύο από τους προηγούμενους υπερθεματιστές (Σαββίδης, Μαρινάκης) να έχουν μπει ήδη σε κάποιο κανάλι (Mega), πράγμα το οποίο δημιουργεί άλλα δεδομένα. Ενώ ήδη προχωράει και η συνεργασία Star και ΣΚΑΪ, κάτι το οποίο επίσης έχει τη σημασία του.

Η γνωμοδότηση του ΕΣΡ

«Ένα πρώτο σημαντικό βήμα»

Ο υπουργός Ψηφιακής Πολιτικής, Νίκος Παππάς εξέφρασε την ικανοποίησή του για τη γνωμοδότηση του ΕΣΡ, αφήνοντας, παράλληλα, αιχμές κατά της αντιπολίτευσης.

Αναλυτικά:

Η σημερινή απόφαση του ΕΣΡ είναι ένα πρώτο σημαντικό βήμα στο δρόμο για την αδειοδότηση των τηλεοπτικών σταθμών, η οποία έχει καθυστερήσει δεκαετίες, στερώντας από το δημόσιο χρήματα τα οποία έπρεπε να έχουν εισπραχθεί.

Τα επιχειρήματα της αντιπολίτευσης περί απεριόριστου αριθμού αδειών ανήκουν πλέον στο καλάθι των αχρήστων, οριστικά.

Η Ανεξάρτητη Αρχή μπορεί και οφείλει, πλέον, να προχωρήσει τάχιστα τη διαδικασία και να εξασφαλίσει το τίμημα, το οποίο το Δημόσιο δικαιούται να εισπράξει.

Ο τρόπος είναι γνωστός